**Rana Rotary**

**Referat fra medlemsmøte 13.10.16**

**Tilstede:** 10 medlemmer: Vidar, Steinar, Einar, Alexander, Kjell, Svein, Paul Johnny, Svein Olav, Aslak og Frode

**Dagens møte inneholdt:**

**Ukens tema:** Havnesjef Svein Tore Nordhagen avholdt et meget informativt foredrag om Havna.

Hovedtema gjaldt Dypvannskaia og hvorfor vi bør ha en slik kai.

Mo i Rana er Nord-Norges industrihovedstad med Norges største stykkgodshavn. Mo i Rana står for 20 % av all eksport av varer i Nord-Norge.

Skal Mo i Rana innhente nye aktører som for eksempel. Wasco eller annen bergverksindustri så må nok Mo stå klar med et kaianlegg som kan ta de største båtene inn. Vi kommer i bakleksa hvis vi ikke står klare.

Dypvannskaia bør være en offentlig kai, da det gir lettere tilgang på finansielle midler til mudring, veinett og jernbanenett.

Antall båter over 20 000 BT er økene. Skal trenden fortsette blir våre kaianlegg fort for små.

Vi har to begrensninger for videre vekst på dagens kaier, sjødybde og kaistyrke. Skal mekanisk industri serve oljeindustrien må kaiene tåle belastningen av store stålkonstruksjoner. Dette er ikke tilfelle i dag.

Man forventer 65% mere godstrafikk i Norge fram til 2050. Staten signaliserer at de ønsker denne vekst ut på båter. Mo i Rana har isfri havn som knyter Nordkalotten sammen til sjøveien. Mye tyder på at dersom vi får en dypvannskai så generer dette mere gods over kai.

Når båtene vrimler opp mudret masse inne på kaiområde bidrar dette til ytterlig forurensning av Ranafjorden.

Mudringsmassen kan lagres i selve kai konstruksjonen. Selve mudringen er med på å skape en vekst. Mo i Rana er en de få forurensende kaiene som ikke har fått tilført midler til mudring. Oslo bruker milliarder og Rana har søkt om 70 millioner. Klart vi bør komme på banen straks. Dette vil bidra til en renere fjord. Et viktig miljøtiltak.

Med andre ord:

Ny dypvannskai er en investering i økt konkurransekraft som bidrar til omstilling av Norge.

Dypvannskai møter nasjonalt mål om mer gods på Sjø.

Dypvannskai vil følge opp miljømyndighetenes nasjonale plan om opprydding av spesielt forurensende havner og fjordbasseng.

Kaia vil koste om lag 250 mill.

Vidar Røssvassbukt Referent